શીર્ષક: મેલબર્ન ટેસ્ટ : 40 વર્ષમાં પહેલી વખત સળંગ બે વિજય, સિરીઝમાં 2-1થી આગળ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બોક્સિંગ ડે પર શરૂ થયેલી ટેસ્ટ મેચના પરિણામ બાદ ભારતીય ક્રિકેટ ટીમના કૅપ્ટન વિરાટ કોહલીએ કહ્યું છે કે તેઓ ફાઇનલ મેચ માટે તૈયાર છે. જ્યારે ઑસ્ટ્રેલિયાના કૅપ્ટન ટીમ પાઈને હતાશા વ્યક્ત કરી છે. 

આ સાથે લગભગ ચાલીસ વર્ષ જૂના રેકર્ડની ભારતે બરાબરી કરી છે, જ્યારે ભારત સળંગ બે ટેસ્ટ મેચ જીત્યું હોય.  

ઇશાંત શર્મા અને શમીએ 2-2 વિકેટ ઝડપી, જયારે ગુજરાતી બૉલર જસપ્રીત બુમરાહે મેચમાં સૌથી વધુ નવ વિકેટ (86 રન) ખેરવી.

બુમરાહને 'પ્લેયર ઑફ ધ મેચ'નો ખિતાબ એનાયત કરવામાં આવ્યો છે. 

ચોથી અને અંતિમ ટેસ્ટ મેચ જાન્યુઆરી ત્રીજી તારીખે સિડનીમાં યોજાશે. આ સિરીઝમાં ભારત 2-1થી આગળ રહ્યું છે.

આમ દરેક સ્પેલમાં જસપ્રીત બુમરાહે ભારતને કામયાબી અપાવી છે. 

એવી સફળતા અપાવી છે કે એમના ત્રીજા સ્પેલ બાદ ઑસ્ટ્રેલિયાના પૂર્વ કપ્તાન માઇકલ કલાર્કે કમેન્ટ્રી કરતાં કહ્યુ કે "બુમરાહ એમને રેયાન હૈરિસની યાદ અપાવે છે, જેમને વિકેટની જરુર હોય ત્યારે બોલિંગ આપતા હતા." 

142 કિલોમીટર પ્રતિકલાકનો બોલ ફેંક્યા બાદ જે રીતે એમણે તરત જ બીજો બોલ 115 કિલોમીટર પ્રતિકલાકનો ફેંકીને શૉન માર્શને આઉટ કર્યા તેને જોઈને ક્રિકેટના નિષ્ણાતો એમના વખાણ કરી રહ્યા છે. 

ગજબનું નિયંત્રણ

એવું કહેવામાં આવે છે કે જસપ્રીત બુમરાહ બૉલ પર ગજબ નિયંત્રણ ધરાવે છે. 

25 વર્ષીય જસપ્રીત બુમરાહે પોતાની આ ખાસિયત સમય સમયે જાહેર કરતા રહ્યા છે, પરંતુ આનો પ્રથમ પાઠ તેઓ પોતાના મા પાસેથી શીખ્યા હતા. 

6 ડિસેમ્બર 1993માં અમદાવાદના એક બિઝનેસ પરિવારમાં જન્મેલા જસપ્રીત બુમરાહે જિંદગીમાં અનેક ચડતી-પડતી જોઈ છે. 

ફકત સાત વર્ષની ઉંમરે જસપ્રીતના પિતાનું અવસાન થયું હતું. એમના માતા દલજિત બુમરાહ જેઓ એક પ્રાથમિક શાળામાં આચાર્યા હતાં. 

દલજિતે એકલા હાથે પોતાના બાળકોને મોટાં કર્યાં. 

જસપ્રીત બુમરાહ બાળપણથી જ ટીવી પર જોઈને ઝડપી બૉલર્સની નકલ કરવા લાગ્યા હતા અને પોતાના ઘરની દીવાલ પર ઝડપી બૉલિંગનો અભ્યાસ કરતા હતા. 

દડો વારંવાર દીવાલે અથડાવાના અવાજથી એમના માતા એક દિવસ ખૂબ જ પરેશાન થઈ ગચા અને એમણે કહ્યું કે, "જો અવાજ ઓછો થાય તો જ રમી શકો છો, નહીં તો રમવાનું બંધ."

આપને આ પણ વાંચવું ગમશે 

બુમરાહની અનોખી તરકીબ 

રમવાનું ચાલુ રાખવા માટે બુમરાહે અનોખી રીત શોધી કાઢી. 

તેઓ સતત કોશિશ કરીને દડો ફકત ત્યાં જ ફેંકવા લાગ્યા કે જયાંથી દીવાલ શરુ થતી હતી. 

મતલબ, જયાં સપાટી અને દીવાલ મળતા હતા, ત્યાં દડો ફેંકવા માંડ્યા. 

આને લીધે...